ທ່ານເຫວິນ ເຈ້ຍບາວ ຮຽກຮ້ອງໃຫ້ຈີນ ປະຕິຮູບ ທາງດ້ານການເມືອງ
ທ່ານເຫວິນ ກ່າວວ່າ ຄວາມກ້າວໜ້າທາງເສດຖະກິດ ທີ່​ຈີນ​ໄດ້ຮັບ​ໃນ​ໄລຍະ​ 30 ປີຜ່ານມາ​ ອາດ​ຈະ​ສູນ​ເສຍ​ໄປ​ ຖ້າ​ຫາກ​ບໍ່​ມີ​ການ​ປະຕິຮູບທາງການເມືອງ.
ນາຍົກລັດຖະມົນຕີຈີນໄດ້ເນັ້ນຍໍ້າເຖິງຄວາມຈໍາເປັນໃນການປະຕິຮູບດ້ານການເມືອງເພື່ອ ຄໍ້າປະກັນຄວາມກ້າວໜ້າຂອງເສດຖະກິດແລະປ້ອງກັນ ລ່ວງໜ້າ ໄພຂົ່ມຂູ່ຕໍ່ຄວາມບໍ່ທຸ່ນ ທ່ຽງດ້ານສັງຄົມ ໃນສິ່ງທີ່ເບິ່ງຄືວ່າເປັນ ການໃຫ້ສໍາພາດນັກຂ່າວຄັ້ງສຸດທ້າຍ ທີ່ສໍາຄັນ ຂອງທ່ານ ກ່ອນທ່ານຈະອອກກິນເບ້ຍບຳນານໃນປີໜ້ານີ້ ທ່ານເຫວິນ ເຈ້ຍບາວ ໄດ້ເວົ້າກັບພວກນັກຂ່າວເມື່ອວັນພຸດມື້ນີ້ຫລັງຈາກປິດກອງປະຊຸມ ປະຈໍາປີຂອງສະພາປະຊາຊົນແຫ່ງຊາດທີ່ປັກກິ່ງ ທ່ານ ເຫວິນກ່າວວ່າ ຖ້າຫາກບໍ່ມີ ການປະຕິຮູບດ້ານການເມືອງແລ້ວ ຈີນຈະສ່ຽງ ຕໍ່ການເກີດຄວາມວຸ້ນວາຍ ດັ່ງທີ່ໄດ້ເກີດ ຂຶ້ນມາແລ້ວໃນລະຫວ່າງການປະ ຕິວັດ ວັດທະນະທໍາທີ່ຮຸນແຮງ ແຕ່ປີ 1966 ຫາປີ 1976 ນັ້ນ ທ່ານເຫວິນ ໄດ້ເຕືອນວ່າ ຄວາມກ້າວໜ້າທາງດ້ານເສດຖະກິດທີ່ຈີນໄດ້ ຮັບໃນໄລຍະສາມ ສິບປີຜ່ານມານີ້ ອາດຈະສູນເສຍໄປອີກເຊັ່ນກັນ ຖ້າຫາກບໍ່ມີການປະຕິຮູບດ້ານການເມືອງ ນາຍົກລັດຖະມົນຕີຜູ້ກໍາລັງຈະພົ້ນຈາກຕໍາແໜ່ງທ່ານນີ້ຂອງຈີນເປັນຜູ້ກ້າປາກກ້າເວົ້າທີ່ສຸດ ໃນບັນດາຜູ້ນໍາລະດັບສູງຂອງຈີນ ກ່ຽວກັບຄວາມຈໍາເປັນທີ່ຕ້ອງປະຕິຮູບການເມືອງ ເຖິງ ແມ່ນເມື່ອວັນພຸດມື້ນີ້ ກໍດັ່ງດຽວກັນ ກັບໃນເມື່ອກ່ອນ ທ່ານເຫວິນບໍ່ໄດ້ໃຫ້ຄວາມຊັດເຈນ ໃດໆກ່ຽວກັບວ່າການປະຕິຮູບຈະມີຜົນຢ່າງໃດ